Harvia
Perheyhtiönä alun perin toimineen Harvian perusti Tapani Harvia (1920–1998) vuonna 1950. Yhtiön toimintaa ovat sittemmin jatkaneet hänen lapsensa Pertti Harvia (s. 1950), Kullervo Harvia (s. 1951) ja Sari Harvia-Jyllinmaa (s. 1957). Harvian tehtävissä on toiminut myös perheen kolmannen sukupolven jäseniä. Verotussyistä yhtiö myytiin vuonna 2014 sijoitusrahasto CapManille ja Harvian listaaminen pörssiin otettiin harkintaan. Harvian listautuminen Helsingin pörssiin toteutui lopulta maaliskuussa 2018.
Halva (yritys)
Halva Oy Ab on suomalainen vuonna 1931 perustettu makeisvalmistaja. Halva tunnetaan erityisesti valmistamastaan salmiakista ja nimikkomakeisestaan eli halvasta. Muita tunnettuja Halvan makeisia ovat muun muassa "Vanhat autot", "Lakritsimatto" ja erilaiset makeissekoitukset. Yrityksen pääkonttori sijaitsee Vantaalla.